ฮั่งเส็งปิดเช้าพุ่ง 533.09 จุด ตามตลาดหุ้นนิวยอร์ก
ฮั่งเส็งปิดเช้าพุ่ง 533.09 จุด ตามตลาดหุ้นนิวยอร์ก
27 ส.ค. 2558

ดัชนีฮั่งเส็งตลาดหุ้นฮ่องกงปิดตลาดเช้าทะยานขึ้น โดยดัชนีฮั่งเส็งเพิ่มขึ้น 533.09 จุด หรือ 2.53% ปิดภาคเช้าที่ 21,613.48 จุดโดยได้รับปัจจัยหนุนจากดัชนีดาวโจนส์ตลาดหุ้นนิวยอร์กที่ปิดพุ่งขึ้นกว่า 600 จุดเมื่อคืนนี้
ทั้งนี้ ตลาดหุ้นนิวยอร์กปิดพุ่งขึ้นอย่างแข็งแกร่ง หลังจากประธานธนาคารกลางสหรัฐ (เฟด) สาขานิวยอร์ก ส่งสัญญาณว่า แนวโน้มที่เฟดจะปรับขึ้นอัตราดอกเบี้ยในการประชุมเดือนหน้ามีน้อยลง นอกจากนี้ ตลาดยังได้รับแรงหนุนจากข้อมูลเศรษฐกิจที่แข็งแกร่งของสหรัฐ รวมถึงยอดสั่งซื้อสินค้าคงทนที่พุ่งขึ้นเกินคาดในเดือนก.ค.